cyanic-selkie/wikianc huggingface dataset:
Χαράλαμπος Βατυλιώτης
Οκτωβριανά
Επιστρέφει στην Κύπρο το 1930, αναλαμβάνοντας καθήκοντα γενικού γραμματέα του ΚΚΚ. Η Βρετανική διοίκηση του νησιού είχε ενοχληθεί από τη δράση του ΚΚΚ. Τον Οκτώβριο του 1931 πραγματοποιήθηκε αυθόρμητη εξέγερση του κυπριακού λαού εναντίων των αποικιοκρατών, γνωστή ως Οκτωβριανά. Το ΚΚΚ αρχικά αιφνιδιάστηκε και αμφιταλαντεύτηκε, δεδομένου ότι επικεφαλής της εξέγερσης ήταν αστοί εθνικιστές. Θεωρούσε ότι εκμεταλλεύονταν τον πόθο του λαού για λευτεριά, ένωση και ευημερία για να προωθούν τα προσωπικά τους συμφέροντα. Στη συνέχεια όμως ο Βατυλιώτης κάλεσε όλα τα μέλη του να καθοδηγήσουν το λαό σε αντιιμπεριαλιστικό αγώνα. Μάλιστα, το κόμμα επιθυμούσε ενιαίο μέτωπο εναντία στην αποικιοκρατία και επισήμανε ότι η διαφορά εθνικιστών (που ήθελαν ένωση με την Ελλάδα) και κομμουνιστών (που υποστήριζαν ανεξάρτητη Κύπρο μέσα σε μια σοσιαλιστική ομοσπονδία των Βαλκανίων) μπορεί να λυθεί μετά την αποχώρηση των Βρετανών.
Δεκάδες στελέχη του ΚΚΚ και της Κομμουνιστικής Νεολαίας συμμετείχαν ούτως ή άλλως από την πρώτη στιγμή στις κινητοποιήσεις και μετρούσαν ήδη θύματα. Μάλιστα, αντιπροσωπεία του ΚΚΚ, αποτελούμενη από τον Βατυλιώτη, τον Κ. Κονώνα και τον Τεύκρο Ανθία συναντήθηκε στην Αρχιεπισκοπή με τον ίδιο τον Αρχιεπίσκοπο Κύριλλο και τους εθνικιστές προκειμένου να επιτευχθεί συνεργασία. Μετά το τέλος της συνάντησης, ο Βατυλιώτης μίλησε σε συγκέντρωση στην Αρχιεπισκοπή, όπου μίλησαν και οι εθνικιστές ηγέτες, καλώντας στο λαό σε αντιιμπεριαλιστικό αγώνα και δηλώνοντας ότι το ΚΚΚ θα αγωνιστεί για απελευθέρωση των συλληφθέντων διαδηλωτών. Κινήθηκε μάλιστα και προς τους Τουρκοκύπριους της Λευκωσίας για έκδοση κοινής διακήρυξης προκειμένου να τους τραβήξει στην αντιαποικιακή εξέγερση. Στις 25 Οκτωβρίου το ΚΚΚ διοργάνωσε διαδήλωση στην Εργατική Λέσχη Λευκωσίας η οποία διαλύθηκε βίαια από τους αποικιοκράτες.
Εξορία
Οι Βρετανοί καθιστούν το ΚΚΚ παράνομο και εξορίζουν τα ηγετικά του στελέχη, τον Χαράλαμπο Βατυλιώτη και τον Kώστα Xριστοδουλίδη. Ο Χαράλαμπος Βατυλιώτης εξορίζεται στο Λονδίνο. Ακολούθως, καταφέρνει να μεταβεί παράνομα στην ΕΣΣΔ. Στα χρόνια που ακολούθησαν ανέπτυξε δράση ανάμεσα στους Έλληνες του βορείου Καυκάσου και ανάλαβε διάφορες κομματικές αποστολές στην περιοχή της Σιβηρίας, ως μέλος του Κομμουνιστικού Κόμματος Σοβιετικής Ένωσης. Ακόμη, εργάστηκε ως γεωπόνος και ασχολήθηκε επισταμένα με τα προβλήματα της αγροτικής οικονομίας αρθρογραφώντας σε επιστημονικά περιοδικά. Πέθανε από τύφο στις 3 Ιανουαρίου του 1934 στη πόλη Νοβοσιμπίρσκ.
Σύμφωνα με μαρτυρία του Πλουτή Σέρβα, ο Βατυλιώτης και ο Χριστοδουλίδης πέρασαν από δίκη από την 3η Διεθνή και δικάστηκαν εξαιτίας της αρχικής τους στάσης στην εξέγερση των Οκτωβριανών. Δηλαδή, να συμμαχήσουν και να μην πρωτοστατήσουν σε αυτή. Η 3η Διεθνής ζητούσε από τα μέλη της να συμμαχούν με τους εθνικιστές εναντίων των Βρετανών αποικιοκρατών, σε όσες χώρες της Αφρικής και της Ασίας ήταν ακόμη αποικία, για αποτίναξη του ιμπεριαλιστικού βρετανικού ζυγού. Η μαρτυρία του Σέρβα αμφισβητείται καθώς η εξέγερση των Οκτωβριανών ήταν αυθόρμητη.
Εξωτερικοί σύνδεσμοι
Κατηγορία:Κύπριοι πολιτικοί Κατηγορία:Γενικοί Γραμματείς του ΚΚΚ
Κάρολος Θεόδωρος της Βαυαρίας
Ο Κάρολος Θεόδωρος (γερμ. Karl Theodor von Bayern, 7 Ιουλίου 1795 - 16 Αυγούστου 1875) από τον Οίκο του Βίττελσμπαχ ήταν πρίγκιπας της Βαυαρίας.
Βιογραφία
Ο Κάρολος Θεόδωρος Μαξιμιλιανός Αύγουστος ήταν ο δεύτερος γιος του Μαξιμιλιανού Α΄ Ιωσήφ, Εκλέκτορα, μετά Βασιλιά, της Βαυαρίας, και της Αυγούστας Βιλελμίνης, κόρης του Γεωργίου Γουλιέλμου της Έσσης-Ντάρμστατ.
Πέθανε μετά από πτώση από το άλογό του στο Τέγκερνζεε το 1875 σε ηλικία 80 ετών.
Οικογένεια
Νυμφεύτηκε μοργανατικά το 1823 τη Μαρί-Αννα-Ζοφί Πέτιν (1796 - 1838), η οποία έλαβε τον τίτλο της βαρόνης του Μπάυρστορφ, και είχε τέκνα:
Παραπομπές
Κατηγορία:Οίκος του Βίττελσμπαχ
Μαρία Λαϊνά
Η Μαρία Λαϊνά (γενν. 1947 στην Πάτρα) είναι βραβευμένη Ελληνίδα ποιήτρια.
Έργο
Ανήκει στην αποκαλούμενη Γενιά του '70, που είναι λογοτεχνικός όρος που αναφέρεται στους Έλληνες συγγραφείς που ξεκίνησαν να δημοσιεύουν τα έργα τους κατά τη διάρκεια της δεκαετίας του 1970, και ειδικότερα προς το τέλος της επταετούς στρατιωτικής δικτατορίας και τα πρώτα χρόνια της Μεταπολίτευσης.
Επιλογή ποιημάτων της Λαϊνά μεταφράσθηκε στην αγγλική από την Αμερικανίδα καθηγήτρια Sarah McCann και κυκλοφόρησε από τις εκδόσεις του Πανεπιστημίου του Κονέκτικατ το 2017.
Εξωτερικοί σύνδεσμοι
Κατηγορία:Έλληνες ποιητές Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Μελία Έβρου
Η Μελία είναι ημιορεινό χωριό της Θράκης στην Περιφερειακή Ενότητα Έβρου σε υψόμετρο 160 μέτρων.
Γεωγραφία - Αξιοθέατα
Η Μελία βρίσκεται προς τα σύνορα της Ελλάδας με την Τουρκία, σε απόσταση 28 χλμ. ΒΑ. της Αλεξανδρούπολης και 24 χλμ. Δ. από το συνοριακό σταθμό Κήπων. Νότια περνάει η Εγνατία Οδός ενώ δυτικά και νότια του χωριού ξεκινά το "Νότιο δασικό σύμπλεγμα Έβρου" που έχει αναγνωριστεί ως Βιότοπος Natura2000 και χαρακτηρίζεται από χαμηλούς λόφους οι οποίοι καλύπτονται από δάση με δρυς, πεύκα και αναδασώσεις. Νοτιοανατολικά του χωριού υπάρχουν έξι ανεμόμυλοι από την προβιομηχανική εποχή που λειτουργούσαν ως την ανταλλαγή των πληθυσμών του 1925. Από το 2000, μέσω Ευρωπαϊκού προγράμματος INTERREG, έχουν αναστηλωθεί οι τέσσερις από αυτούς και έχει διαμορφωθεί σε χώρο αναψυχής η γύρω περιοχή. Θρησκευτικό αξιοθέατο είναι ο μεταβυζαντινός ναός του Προφήτη Ηλία στο κέντρο του χωριού. Πιθανολογείται ότι κτίστηκε το 1804 και κύριο χαρακτηριστικό του έχει τους εικοσιένα ρηχούς τυφλούς θόλους διατεταγμένους σε τρία κλίτη.
Διοικητικά
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Φερών. Σύμφωνα με το Σχέδιο Καλλικράτης διοικητικά, μαζί με τα Κοίλα και την Πυλαία αποτελούν τη δημοτική κοινότητα Πυλαίας που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχει πληθυσμό 62 κατοίκους.
Παραπομπές
Κατηγορία:Δήμος Αλεξανδρούπολης Κατηγορία:Χωριά του νομού Έβρου
Βαλτόπαπια
Περιγραφή
Το αρσενικό την εποχή της αναπαραγωγής φέρει πτέρωμα με ζωηρό καστανό χρώμα στην κεφαλή, το στήθος και τα πλευρά, με πάλλευκα φτερά κάτω από την ουρά σε έντονη χρωματική αντίθεση. Στην πτήση φαίνονται η λευκή κοιλιά και η λευκή κάτω πλευρά των πτερύγων. Τα θηλυκά έχουν λιγότερο έντονο καφέ χρώμα και λιγότερο λευκό από τα αρσενικά, ενώ έχουν και σκούρα μάτια, σε αντίθεση με τα κίτρινα μάτια των αρσενικών.
Ενδιαίτημα
Η βαλτόπαπια προτιμά τα αβαθή σώματα γλυκού νερού με πλούσια υποβρύχια και επιπλέουσα βλάστηση, αλλά και με πυκνές συστάδες φυτών στις όχθες. Σε κάποιες περιοχές βρίσκεται και σε υφάλμυρες ή και αλμυρές λιμνούλες ή υγρότοπους. Κατά την αποδημία και το ξεχειμώνιασμά της θα σταθεί και σε παράλια ή σε μεγάλες ανοικτές λιμνοθάλασσες.
Γεωγραφική κατανομή
Οι τόποι αναπαραγωγής της βαλτόπαπιας απλώνονται από την Ιβηρική Χερσόνησο και το Μαγκρέμπ μέχρι τη δυτική Μογγολία, και νοτιότερα ως την Αραβία, αλλά προς τα δυτικά συναντάται πλέον σπανιότερα και εντοπισμένα, ενώ σε κάποιες χώρες έχει εξαφανισθεί τελείως. Το είδος ξεχειμωνιάζει σε όλη τη Λεκάνη της Μεσογείου και τη Μαύρη Θάλασσα, ενώ μικρότεροι αριθμοί αποδημούν έως την υποσαχάρια Αφρική δια της Κοιλάδας του Νείλου. Οι ασιατικοί πληθυσμοί του είδους ξεχειμωνιάζουν στη νότια και στη νοτιοανατολική Ασία.
Η ζωή της βαλτόπαπιας
Οι βαλτόπαπιες είναι κοινωνικά πουλιά (λιγότερο κοινωνικά πάντως από όσο άλλα είδη του γένους αίθυια) και σε τόπους όπου αφθονούν μπορεί να σχηματίζουν μεγάλα κοπάδια τον χειμώνα, συχνά από κοινού με άλλα παρόμοια είδη πάπιας, όπως με μαυροκέφαλες πάπιες και γκισάρια. Από τον Ιανουάριο και μετά οι βαλτόπαπιες δημιουργούν ζευγάρια. Σε τόπους με μεγάλους αριθμούς σχηματίζει αποικίες σε προστατευμένα μέρη, π.χ. σε νησάκια, συχνά μαζί με γλάρους. Σε τόπους όπου σπανίζει, φωλιάζει μεμονωμένα, σε απέχουσες μεταξύ τους και απόκρυφες μεριές.
Η θηλυκή βαλτόπαπια γεννά αβγά από το τέλος Απριλίου ή τις αρχές Μαΐου σε φωλιά κατασκευασμένη είτε στην ξηρά πολύ κοντά στο νερό, είτε κάποτε πάνω σε επιπλέουσα βλάστηση. Επωάζει τα αβγά της επί 25 μέχρι 27 ημέρες, και φροντίζει και τρέφει τους νεοσσούς επί 55 έως 60 ημέρες. Παίρνει την τροφή της κυρίως καταδυόμενη ή από την επιφάνεια του νερού. Τρέφεται με υδρόβια φυτά, κάποια μαλάκια, υδρόβια έντομα και μικρά ψαράκια. Συχνά τρέφεται κατά τη διάρκεια της νύχτας.
Κατάσταση διατηρήσεως
Το είδος βρίσκεται στα πρόθυρα τού να καταστεί απειλούμενο, κυρίως εξαιτίας της υποβαθμίσεως και καταστροφής των προτιμώμενων ενδιαιτημάτων του από ποικίλες ανθρωπογενείς αιτίες, όπως κατασκευές φραγμάτων, αποστραγγίσεις, ρύπανση και κακή διαχείριση. Η εισαγωγή ξενικών ειδών έχει προκαλέσει επίσης υποβάθμιση ενδιαιτημάτων, π.χ. η τυχαία εισαγωγή ή ο εμπλουτισμός λιμνών με το είδος κυπρίνου Ctenopharyngodon idella μειώνει τη διαθέσιμη φυτική και ζωική βιομάζα για τη διατροφή της βαλτόπαπιας. Επιπροσθέτως, η αυξημένη πιθανότητα ξηρασίας λόγω κλιματικής αλλαγής ίσως να απειλήσει στο μέλλον το είδος στους πιο άνυδρους τοπους της κατανομής του. Η αυξημένη όχληση από ψαρόβαρκες και από ψαράδες με πετονιά ανάμεσα σε παρόχθια βλάστηση θα μπορούσε να προκαλέσει την εγκατάλειψη καλών κατά τα άλλα θέσεων αναπαραγωγής, ή να διαταράξει τον χρονισμό της φροντίδας των νεοσσών, ιδίως σε πιο κατοικημένα μέρη, π.χ. στη Δυτική Ευρώπη. Οι βαλτόπαπιες κινδυνεύουν επίσης από τους κυνηγούς, που πυροβολούν πολλές από αυτές κατά την αποδημία τους το φθινόπωρο και στους τόπους του ξεχειμωνιάσματός τους. Παρά το ότι το είδος προστατεύεται στις περισσότερες ευρωπαϊκές χώρες — συμπεριλαμβάνεται στη «Συμφωνία για τη διατήρηση των αφρικανο-ευρασιατικών αποδημητικών υδρόβιων πτηνών» (AEWA) — η λαθροθηρία και η κατά τύχη θανάτωση από τον άνθρωπο κυνηγό συνεχίζονται.
Εξωτερικοί σύνδεσμοι
Βαλτοπαπια
Πόλενλαγκερ
Πόλενλαγκερ (φωνητική μεταγραφή από το γερμανικό Polenlager, που σημαίνει πολωνικά στρατόπεδα) ήταν σύστημα στρατοπέδων καταναγκαστικής εργασίας για Πολωνούς στη Σιλεσία κατά τη διάρκεια της ναζιστικής γερμανικής κατοχής στην Πολωνία κατά τη διάρκεια του Β΄ Παγκοσμίου Πολέμου. Οι κρατούμενοι, που αρχικά προορίζονταν για απέλαση πέρα από τα σύνορα στη νέο ημι-αποικιακό Γενικό Κυβερνείο, στάλθηκαν στα Πόλενλαγκερ μεταξύ 1942 και 1945, όταν οι άλλες τοποθεσίες έγιναν πολύ υπερπλήρης για να φιλοξενήσουν τους κρατούμενους.
Υπήρχαν πάνω από 30 στρατόπεδα Πόλενλαγκερ, κυρίως στη Σιλεσία.
Ιστορία
Όλα τα στρατόπεδα Πόλενλαγκερ ταξινομήθηκαν από τους Γερμανούς ως «εργατικά αναμορφωτήρια». Χτίστηκαν κοντά σε μεγάλα στρατιωτικά εργοτάξια για τη σταθερή προσφορά εργασίας σκλάβων. Τα στρατόπεδα είχαν μόνιμο γερμανικό προσωπικό, ενισχυμένο από αιχμαλώτους και εθελοντές από άλλες χώρες της Ανατολικής Ευρώπης (γνωστοί ως Χίβι). Οι Πολωνοί μεταφέρονταν στα Πόλενλαγκερ με φορτία τρένων από γερμανικά στρατόπεδα προσωρινής διέλευσης, αφού είχαν εκδιωχθεί από τα σπίτια τους για να ανοίξουν δρόμος για νέους εποίκους (βλ.: Δράση Ζάιμπους). Μερικοί από τους Σιλεσιανούς που ήταν φυλακισμένοι εκεί, αρνήθηκαν να υπογράψουν τη Deutsche Volksliste ή να διεκδικήσουν τη γερμανική υπηκοότητα. μικρογραφία| Ένταλμα απέλασης για μια γυναίκα από το [[Σοσνόβιετς, με σφραγίδα Πολωνός, 1942]] Η ιδέα των Πόλενλαγκερ ήταν μέρος του σχεδίου του Αδόλφου Χίτλερ, γνωστό ως Ζωτικός χώρος (Lebensraum), το οποίο περιελάμβανε τη γερμανοποίηση όλων των πολωνικών περιοχών που προσαρτήθηκαν από τη Ναζιστική Γερμανία με τη βοήθεια εποίκων από την Βουκοβίνα, την Ανατολική Γαλικία και τη Βολυνία. Ο κύριος σκοπός της βίαιης εκτόπισης των Πολωνών ήταν να δημιουργηθεί ένας θύλακας μόνο για Γερμανούς, γνωστός ως Ράιχσγκαου Βάρτελαντ στα πρώην πολωνικά εδάφη.
Κατανομή στρατοπέδων
Υπήρχαν πάνω από 30 στρατόπεδα Πόλενλαγκερ που εντοπίστηκαν σε έρευνα – κυρίως στη Σιλεσία (26), αλλά και σε άλλες τοποθεσίες στο Τρίτο Ράιχ και στη σημερινή Τσεχία. Οι ιστορικοί εκτιμούν ότι ο αριθμός τους ήταν ακόμη μεγαλύτερος. Σε ορισμένα στρατόπεδα, όπως το Πόλενλαγκερ 92 στο Κιετς (Κάτσερ), τα καταλύματα δημιουργήθηκαν στο εργοστάσιο όπου εργάζονταν οι κρατούμενοι. Τους δόθηκε περίπου 1 τ.μ. ανά άτομο για να ζήσουν, σε έναν επανασχεδιασμένο όροφο του εργοστασίου κλωστοϋφαντουργίας Σέφλερ. Το 1943, επεξεργάστηκαν σε νήμα 3 τόνους ανθρώπινης τρίχας που παραδόθηκαν από το Άουσβιτς σε δύο σιδηροδρομικά βαγόνια.
Στο Πόλενλαγκερ 75 στο Ρατσίμπους (Ρατίμπορ) – με 142 κρατούμενους στις 14 Ιανουαρίου 1943 σύμφωνα με αρχεία – το 22,1% ήταν κάτω των 14 ετών. Στο Πόλενλαγκερ 10 στο Σιεμιανοβίτσε Σλόνσκιε παιδιά ηλικίας οκτώ ετών αναγκάστηκαν να εργαστούν σε ένα λατομείο πέτρας. Η σωζόμενη τεκμηρίωση δείχνει ότι είχαν γίνει επίσης σχέδια για περαιτέρω επέκταση του συστήματος στρατοπέδων Πόλενλαγκερ. Όλα τους ορίστηκαν στο γενικό πλαίσιο αρίθμησης των στρατοπέδων Volksdeutsche Mittelstelle. Δεν αριθμήθηκαν διαδοχικά.
Εξωτερικοί σύνδεσμοι
Κατηγορία:Πολωνοί του Β΄ Παγκοσμίου Πολέμου Κατηγορία:Αναγκαστική μετανάστευση Κατηγορία:Σχέσεις Γερμανίας-Πολωνίας Κατηγορία:Εγκλήματα πολέμου των Ναζί στην Πολωνία Κατηγορία:Αντιπολωνικό αίσθημα στην Ευρώπη
Γκουμπκίνσκι
Το Γκουμπκίνσκι (Губкинский) είναι πόλη στον Αυτόνομο θύλακα των Γιαμάλων Νένετς στη Ρωσία. Η πόλη βρίσκεται στην αριστερή όχθη του ποταμού, νότια του Σαλεχάρντ. Σύμφωνα με την απογραφή του 2010, η πόλη είχε πληθυσμό 23.335 κατοίκων, αυξημένος σε σύγκριση με τους 20.407 κατοίκους στην απογραφή του 2002. Στην απογραφή του 1989 η πόλη είχε πληθυσμό 9.676 κατοίκων.
Ιστορία
Η πόλη ονομάστηκε προς τιμήν του Σοβιετικού γεωλόγου Ιβάν Γκούμπκιν. Ιδρύθηκε στις 22 Απριλίου 1986 ως οικισμός εξαγωγής πετρελαίου. Το καθεστώς πόλης χορηγήθηκε το 1997.
Διοικητική και δημοτική κατάσταση
Εντός του πλαισίου των διοικητικών διαιρέσεων, είναι ενσωματωμένο ως πόλη θυλακιακής σημασίας του Γκουμπκίνσκι, μια διοικητική μονάδα με ισοδύναμο καθεστώς με αυτό των επαρχιών. Ως δημοτική διαίρεση, η πόλη θυλακιακής σημασίας του Γκουμπκίνσκι είναι ενσωματωμένη ως Αστικό Οκρούγκ του Γκουμπκίνσκι.
Εξωτερικοί σύνδεσμοι
Κατηγορία:Πόλεις της Ρωσίας
Έμμα της Προβηγκίας
.
Βιογραφία
Ήταν η μόνη κόρη του Ρότμπολντ Β΄ κόμη & μαργράβου της Προβηγκίας και της Ερμενγάρδης της Βουργουνδίας.
Μετά το 1037 διαδέχθηκε τον μόνο αδελφό της Γουλιέλμο Γ΄ στην κομητεία της Προβηγκίας.
Οικογένεια
Παντρεύτηκε τον Γουλιέλμο Γ΄ των Ρουέργκ κόμη της Τουλούζης και είχε τέκνα;
Πηγές
Κατηγορία:Οίκος των Μποζονιδών Κατηγορία:Κόμησσες της Τουλούζης
NGC 3008
Ο NGC 3008 είναι φακοειδής γαλαξίας με ενεργό πυρήνα ο οποίος βρίσκεται στον αστερισμό Μεγάλη Άρκτο. Ανακαλύφθηκε από τον αστρονόμο Bindon Stoney στις 25 Ιανουαρίου 1851.
Έχει διάμετρο περίπου 40 χιλιάδων ετών φωτός, απομακρύνεται με ταχύτητα περίπου 4785 km/s και απέχει 240 εκατομμύρια έτη φωτός από τον Ήλιο. Ανήκει επίσης στην ομάδα γαλαξιών NGC 2998, που περιλαμβάνει επίσης τους NGC 2998, NGC 3002, NGC 3005, NGC 3006 και άλλους. Μεταξύ αυτών ο NGC 3008 έχει τον χαμηλότερο ρυθμό σχηματισμού νέων αστέρων, με 0,02 ηλιακές μάζες ανά έτος.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Μεγάλη Άρκτος 3008 28252 Κατηγορία:Ενεργοί γαλαξίες
Όσιος Νίκων ο «Μετανοείτε»
Ο Νίκων ο Μετανοείτε (κατά κόσμον Νικήτας, π. 925 - 26 Νοεμβρίου 998) ήταν Βυζαντινός μοναχός, περιοδεύων ιεροκήρυκας και όσιος της Ορθόδοξης Εκκλησίας. Ήταν αναμορφωτής του μοναχικού βίου κυρίως στην Κρήτη και την Πελοπόννησο και εξέχουσα πνευματική μορφή στον Ελλαδικό χώρο κατά το β' μισό του 10ου αιώνα.
Βιογραφία
Ο όσιος Νίκων, κατά κόσμον Νικήτας, γεννήθηκε περίπου το 925 στην Παφλαγονία της Μικράς Ασίας από επιφανείς, πλούσιους και ευσεβείς γονείς. Τα Συναξάρια δίδουν την πληροφορία πως ήταν Αρμένιος στην καταγωγή. Οι γονείς του τον αναθρέψανε «ἐν παιδείᾳ καὶ νουθεσία Κυρίου». Σαν παιδί περιφρονούσε τις διασκεδάσεις, τους χορούς και γενικά τις κοσμικές τέρψεις της εποχής του και ζούσε βίο εγκρατή επιθυμώντας να αφιερωθεί στο Θεό.
Μια μέρα τον έστειλε ο πατέρας του, που είχε πολλά κτήματα, να επιστατήσει τους εργάτες που δουλεύαν σε αυτά, και όταν είδε τον κόπο και τον ιδρώτα αυτών των ανθρώπων, τόσο λυπήθηκε η ψυχή του, που σε ηλικία 20 ετών παράτησε τα κτήματά του και τους γονείς του. Ύστερα πήγε στην Ιερά Μονή Χρυσής Πέτρας, στα βουνά του Πόντου, όπου ζήτησε να μείνει ως μοναχός. Εκεί έλαβε και το όνομα Νίκων. Ο νεαρός μοναχός έδειξε ασυνήθιστη πνευματική πρόοδο, προσευχόμενος, αγρυπνώντας, μελετώντας και εργαζόμενος.
Η παραμονή του όμως δεν διάρκεσε πάνω από 12 χρόνια. Το 961 έφτασε στην Κρήτη, την οποία μόλις είχε απελευθερώσει από τον αραβικό ζυγό ο Νικηφόρος Β´ Φωκάς. Με έδρα τη Γόρτυνα Κρήτης επέδειξε ιδιαίτερο ιεραπο­στολικό ζήλο. Αφού έδρασε κυρίως στην ανατολικοκεντρική Κρήτη, συνέχισε τις περιοδείες του στην Επίδαυρο, την Αθήνα, την Εύβοια, τη Θήβα, την Κόρινθο, το Ναύπλιο, τη Σπάρτη, τη Μάνη και σε αρκετές περιοχές της Μεσσηνίας, για να καταλήξει στη Σπάρτη, όπου και παρέμεινε για 30 περίπου χρόνια. Ο όσιος Νίκων είχε αναλάβει ιεραποστολική δράση, είχε γίνει μέγας κήρυκας του ευαγγελίου και συνισταμένη του κηρύγματός του ήταν η μετάνοια. Στο ιδιαίτερο θερμό και γεμάτο ζήλο κήρυγμά του επαναλάμβανε διαρκώς τη φράση του Ιωάννη του Βαπτιστή "Μετανοείτε, ήγγικε γαρ η βασιλεία των ουρανών", γι' αυτό και του δόθηκε το προσωνύμιο "μετανοείτε". Η παράδοση έχει συνδέσει το όνομά του με την οικοδόμηση του ναού του Σωτήρος Χριστού, λείψανα του οποίου σώζονται στην ακρόπολη της αρχαίας Σπάρτης, καθώς και με πλήθος άλλων ενεργειών που βοήθησαν τους κατοίκους της περιοχής. Πέθανε στη Σπάρτη στις 26 Νοεμβρίου του 998.
Τα της ζωής του και του έργου του γνωρίζουμε από τον Βίο του (που σώζεται σε δύο παραλλαγές) και από τη Διαθήκη του που σώζεται σε δημοτική μετάφραση. Mε τον βίο του ασχολήθηκαν, λόγω της μεγάλης θρησκευτικής και εθνικής σημασίας, επιφανείς Γερμανοί ιστορικοί του Μεσαίωνα, όπως ο Καρλ Χοπφ, ο Γουσταύος Χέρτσμπεργκ και ο Φέρντιναντ Γκρεγκορόβιους.
Προς τιμήν του, το χωριό Πολιάνα στη Μάνη μετονομάστηκε το 1929 σε Άγιος Νίκων.
Βιβλιογραφία
Κατηγορία:Ανατολικοί Ορθόδοξοι μοναχοί Κατηγορία:Πρόσωπα της Μεσαιωνικής Ελλάδας
Αθανάσιος Αθανασίου (υποναύαρχος)
Ο Αθανάσιος Αθανασίου ήταν Έλληνας αξιωματικός του Πολεμικού Ναυτικού που διετέλεσε υπουργός Εμπορικής Ναυτιλίας στις δικτατορικές κυβερνήσεις Κωνσταντίνου Κόλλια και Γεωργίου Παπαδόπουλου την περίοδο 1967-1968.
Βιογραφικά στοιχεία
Ήταν απόφοιτος της Σχολής Ναυτικών Δοκίμων και έφτασε μέχρι τον βαθμό του υποναυάρχου. Διετέλεσε αρχηγός της Ναυτικής Εκπαίδευσης την περίοδο 1962 - 1964, αρχηγός του Αρχηγείου Αιγαίου Πελάγους την περίοδο 1965 - 1967 ενώ το 1967 διορίστηκε υπουργός Εμπορικής Ναυτιλίας στην δικτατορική κυβέρνηση Κωνσταντίνου Κόλλια και στην επόμενη κυβέρνηση του Γεωργίου Παπαδόπουλου, θέση στην οποία παρέμεινε μέχρι τις 20 Ιουνίου 1968, οπότε και παραιτήθηκε.
Ήταν παντρεμένος με την Αθηνά Τσουδερού, κόρη του πρωθυπουργού και τραπεζίτη Εμμανουήλ Τσουδερού, και είχαν αποκτήσει δύο παιδιά.
Παραπομπές
Κατηγορία:Έλληνες αξιωματικοί του Πολεμικού Ναυτικού Κατηγορία:Έλληνες υπουργοί Εμπορικής Ναυτιλίας Κατηγορία:Οικογένεια Τσουδερού
Περιβολάκι Θεσσαλονίκης
Το χωριό Περιβολάκι ανήκει στον δήμο Λαγκαδά και στον νομό Θεσσαλονίκης.
Πληθυσμός
Σύμφωνα με την απογραφή του 2011, το χωριό έχει μόλις 1.160 κατοίκους.
Πληροφορίες
Το χωριό διαθέτει ένα γήπεδο ποδοσφαίρου στην δυτική του πλευρά. Επίσης τον Ιερό Ναό Κοιμήσεως της Θεοτόκου στην ΒΒΔ πλευρά του χωριού.
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Φρειδερίκος Βερνάρδος του Γκέλνχαουζεν
Ο Φρειδερίκος Βερνάρδος, γερμ. Friedrich Bernhard (1697-1739) από τον Οίκο του Βίττελσμπαχ-Γκέλνχαουζεν ήταν παλατινός κόμης και μετά δούκας του Μπίρκενφελντ-Γκέλνχαουζεν.
Βιογραφία
Ήταν ο πρωτότοκος γιος του Ιωάννη Καρόλου, παλατινού κόμη του Γκέλνχαουζεν και της δεύτερης συζύγου του Εσθήρ Μαρίας, κόρης του Γεωργίου Φρειδερίκου, βαρόνου του Βίτσλεμπεν-Έλγκερσμπουργκ.
Οικογένεια
Το 1737 νυμφεύτηκε την Ερνεστίνη Λουίζα, κόρη του Φρειδερίκου Αντωνίου Ούλριχ, πρίγκιπα του Βάλντεκ & Πύρμοντ και απέκτησε τα τέκνα:
Αναφορές
Φρειδερικος
Μεσόκωμο Θεσσαλονίκης
Το Μεσόκωμο είναι ένας οικισμός, ο οποίος ανήκει στον δήμο Λαγκαδά και στον νομό Θεσσαλονίκης.
Πληθυσμός
Η απογραφή του 2011, σημείωσε 62 κατοίκους.
Αξιοθέατα
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Πρωτάθλημα Γυναικών WWE Raw
Το Πρωτάθλημα Γυναικών WWE Raw είναι ένας τίτλος επαγγελματικής πάλης γυναικών που δημιουργήθηκε από το αμερικάνικη εταιρεία επαγγελματικής πάλης, WWE στο Raw. Είναι ένας από τους δύο τίτλους γυναικών στο κύριο ρόστερ του WWE, μαζί με το Πρωτάθλημα Γυναικών SmackDown στη φίρμα SmackDown. Η τρέχουσα πρωταθλήτρια είναι η Σασα Μπανκς, η οποία είναι στη 5η θητεία της.
.
Ο τίτλος παρουσιάστηκε ως το Πρωτάθλημα Γυναικών WWE στις 3 Απριλίου 2016 στη WrestleMania 32 και έχει τη δική του ιστορία, ξεχωριστή από το αρχικό Γυναικείο Πρωτάθλημα του WWE. Η Σάρλοτ Φλερ, τότε γνωστή απλώς ως Σάρλοτ, ήταν η πρώτη παλαίστρια που κατέκτησε το τίτλο. Ως αποτέλεσμα του διαχωρισμού του ρόστερ το 2016, το Πρωτάθλημα Γυναικών έγινε αποκλειστικό πρωτάθλημα της φίρμας Raw, αποκτώντας την ονομασία «Πρωτάθλημα Γυναικών Raw» και το SmackDown δημιούργησε το «Πρωτάθλημα Γυναικών SmackDown» ως τον αντίπαλο τίτλο του Raw. Το Πρωτάθλημα Γυναικών WWE Raw είναι το μόνο πρωτάθλημα που έχει διεκδικηθεί σε ένα επικεφαλής αγώνα μιας διοργάνωσης Πληρωμής ανά προβολής, η οποία ήταν το Hell in a Cell 2016.
Θητείες
Μέχρι τις 1 September 2023, συνολικά υπήρξαν 17 θητείες μεταξύ 8 πρωταθλητριών. Η Σάρλοτ Φλερ, τότε γνωστή ως Σάρλοτ ήταν η πρώτη πρωταθλήτρια. Η Σασα Μπανκς κατέχει το ρεκόρ των 5 θητειων ως πρωταθλήτρια. Η δεύτερη θητεία της Μπεκι Λιντς είναι η μακροβιότερη (371 ημέρες) και έχει τη μακροβιότερη θητεία συνολικά με 371 ημέρες. Η τέταρτη θητεία της Σάσα Μπανκς είναι η συντομότερη (8 ημέρες - το WWE τις αναγνωρίζει ως 9). Η Ασκα είναι η γηραιότερη πρωταθλήτρια, κερδίζοντας το τίτλο στα 38 της χρόνια, ενώ η Μπανκς είναι η νεότερη, κερδίζοντας το τίτλο στα 24 της χρόνια.
Λίνα Γκιόρτσεσκα
Η Λίνα Γκιόρτσεσκα (Лина Ѓорческа, Lina Ǵorčeska, γεννήθηκε στις 3 Αυγούστου 1994) είναι τενίστρια από τη Βόρεια Μακεδονία.
Έχει υψηλή καριέρα των 170 που επιτεύχθηκε στις 12 Ιουνίου 2017, και των 116 σε δίκλινα, στις 12 Ιουνίου 2017.
Παίζοντας για τη Βόρεια Μακεδονία στο Fed Cup, η Γκιόρτσεσκα είχε ρεκόρ 5-1.
Στο Αυστραλιανό Όπεν 2017, ο Γκιόρτσεσκα κτύπησε τη Σάτσια Βίκκερι στον πρώτο κύκλο. Έτσι, εξασφαλίζοντας μια θέση στον δεύτερο γύρο κατά της Ντάλμα Γκάλφι. Αυτή ήταν η πρώτη εμφάνισή της στο Australian Open.Έπαιξε το πρώτο της τουρνουά στο 2017 Ladies Open Biel Bienne, και έχασε στον πρώτο γύρο στην Μαρκέτα Βοντρούσοβα. Στη συνέχεια έκανε τους τελικούς στο τουρνουά της Τύνιδας $ 60.000, όπου ηττήθηκε από τον Ρίτσελ Χόγκενκαμπ. Ανακάλυψε από το δεξί χέρι από τον Αύγουστο του 2017 έως τον Απρίλιο του 2018, όταν άρχισε να παίζει και πάλι.Έχει κάνει μια πολύ επιτυχημένη επιστροφή σε δίκλινα το 2019 στην περιοδεία που ήδη κερδίζει τίτλους.
Μαρλίν Ίαν
Η Μαρλίν Ίαν (Αγγ.:Marline Yan, 9 Ιανουαρίου 1993) είναι Καναδή ηθοποιός και τραγουδίστρια. Έγινε γνωστή από τη συμμετοχή της στη τηλεοπτική σειρά Ίντι, ως Άμπιγλαλ Φλόρες.
Σταδιοδρομία
Η Ίαν ξεκίνησε την ηθοποιία και το τραγούδι όταν ήταν 10 χρονών σε τοπικά θέατρα. Εξ' αιτίας του Φιλιππο-Καναδικού ρόλου της στην τηλεοπτική σειρά Ίντι, ως Άμπιγλαλ Φλόρες, συχνά πιστεύεται ότι κατάγεται από τις Φιλιππίνες. Η Ίαν ξεκαθάρισε, στον λογαριασμό στο Twitter, ότι δεν έχει καταγωγή από της Φιλιππίνες. Στην πραγματικότητα, η Ίαν έχει καταγωγή από διάφορες χώρες τις Ασίας, όπως από την Καμπότζη, την Κίνα, το Βιετνάμ, την Ινδία και την Ταϊλάνδη.
Κατά το πρώτο έτος της στο Καθολικό γυμνάσιο Ιωάννης Παύλος ΙΙ στο Λονδίνο του Ονταρίου έπαιξε στον πρωταγωνιστικό ρόλο στο έργο Ρωμαίος και Ιουλιέτα. Στην ηλικία των δεκατεσσάρων υπέγραψε συμβόλαιο με έναν οργανισμό και έπειτα από ένα χρόνο επιλέχθηκε για τον ρόλο της Άμπιγκαλ, ένα Φιλιππό-Καναδό κορίτσι, κολλητή της Ίντι στην τηλεοπτική σειρά Ίντι. Την ίδια χρονιά εμφανίστηκε ως Σοφία στην τηλεοπτική σειρά Connor Undercover του Family Channel.
Εξωτερικοί σύνδεσμοι
Κατηγορία:Καναδές ηθοποιοί τηλεόρασης
Έισε
Ο Έισε (ολλανδικά: IJse, γαλλικά: Yssche) είναι ποταμός του Βελγίου, με μήκος 20 χιλιόμετρα. Πηγάζει στα σύνορα μεταξύ των πόλεων του Σιντ-Γκενέσιυς-Ρόντε και του Χούιλαρτ. Εκβάλλει στο Ντέιλε, στο φυσικό πάρκο του Ντόντε Μπέμντε.
Τοπωνυμία
Ο δήμος του Όβερεϊσε (Overijse) και το κωμιό του Νέρεϊσε (Neerijse) έχουν τα ονόματα τους από αυτό το ποτάμι.
Κατηγορία:Ποταμοί του Βελγίου
Αλέξανδρος Σαχτούρης
Ο Αλέξανδρος Σαχτούρης ήταν Έλληνας αξιωματικός του Πολεμικού Ναυτικού που διετέλεσε αρχηγός του Γενικού Επιτελείου Ναυτικού.
Βιογραφικά στοιχεία
Ήταν γιος του Δημητρίου Σαχτούρη, αξιωματικού του Πολεμικού Ναυτικού και υπουργού, και της Μαριγούς Κριεζή. Από την πλευρά του πατέρα του καταγόταν από την σπουδαία ναυτική οικογένεια Σαχτούρη και ήταν εγγονός του Γεωργίου Σαχτούρη, ενώ από την πλευρά της μητέρας του καταγόταν από την σπουδαία ναυτική οικογένεια Κριεζή.
Την περίοδο 1907 - 1911 διετέλεσε αρχηγός του Γενικού Επιτελείου Ναυτικού.
Αναφορές
Κατηγορία:Έλληνες αξιωματικοί του Πολεμικού Ναυτικού Κατηγορία:Αρχηγοί Γενικού Επιτελείου Ναυτικού (Ελλάδα) Κατηγορία:Οικογένεια Σαχτούρη
Πετροκέρασα Θεσσαλονίκης
Τα Πετροκέρασα είναι χωριό του δήμου Λαγκαδά και του νομού Θεσσαλονίκης. Η απογραφή που πραγματοποιήθηκε το 2011, κατέγραψε 228 κατοίκους.
Στο χωριό υπάρχουν οι Ιεροί Ναοί του Αγίου Μόδεστου και του Προφήτη Ηλία. Στη δυτική πλευρά του οικισμού υπάρχει πεζοπορική διαδρομή.
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Γιολάντα της Αραγωνίας, βασίλισσα της Νάπολης
Η Γιολάντα, ισπαν. Yolande (11 Αυγούστου 1384 - 14 Νοεμβρίου 1442) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε δούκισσα του Ανζού.
Βιογραφία
Ήταν η δεύτερη κόρη (1η από τον 2ο γάμο) του Ιωάννη Α΄ της Αραγωνίας και της 2ης συζύγου του Γιολάντας των Μονμπελιάρ, κόρης του Ροβέρτου δούκα του Μπαρ.
Οικογένεια
Παντρεύτηκε το 1400 τον Λουδοβίκο Β΄ των Βαλουά δούκα του Ανζού & βασιλιά της Νάπολης και είχε τέκνα;
Πηγές
Κατηγορία:Οίκος της Βαρκελώνης Κατηγορία:Δούκισσες του Ανζού Κατηγορία:Κόμησσες της Προβηγκίας Κατηγορία:Ινφάντας της Αραγωνίας Κατηγορία:Βασίλισσες της Νάπολης Κατηγορία:Κόμησσες του Μαιν
Συμμετοχή της Ελλάδας στους Ευρωπαϊκούς Αγώνες 2019
Η Ελλάδα θα συμμετέχει στους Ευρωπαϊκούς Αγώνες 2019 στο Μινσκ της Λευκορωσίας από τις 21 Ιουνίου έως τις 30 Ιουνίου.
Παραπομπές
Ελλάδα
Γουλιέλμος του Γκέλνχαουζεν
Ο Γουλιέλμος, γερμ. Wilhelm (4 Ιανουαρίου 1701 - 25 Δεκεμβρίου 1760) από τον Οίκο του Βίττελσμπαχ-Γκέλνχαουζεν ήταν παλατινός κόμης του Τσβάιμπρυκεν-Μπίρκενφελντ και στρατάρχης της αυτοκρατορίας της Αυστρίας.
Βιογραφία
Ήταν ο τρίτος γιος του Ιωάννη-Καρόλου παλατινού κόμη του Γκέλνχαουζεν και της δεύτερης συζύγου της Έστερ-Μαρίας, κόρης του Γκέοργκ-Φρίντριχ βαρόνου του Βίτσλεμπεν του Έλγκερσμπουργκ.
Υπηρέτησε από το 1729 στον Αυστριακό στρατό και στη μάχη του Μόλβιτς πληγώθηκε. Το 1742 νίκησε τον Γάλλο στρατηγό Μπουγλέρ και εκτόπισε από το Τάιν τους Γάλλους. Το 1743 έγινε στρατηγός του Ιππικού του στρατού της Ολλανδίας. Το 1754 συνόδευσε τον Φραγκίσκο Α΄ της Γερμανίας στην στέψη του στη Φραγκφούρτη. Το ίδιο έτος έγινε στρατάρχης της αυτοκρατορίας. Το 1757 ορίστηκε κυβερνήτης του Ναμύρ.
Αναφορές
Κατηγορία:Οίκος του Βίττελσμπαχ
Δίκτυα Προσωπικού Χώρου
Τα δίκτυα προσωπικού χώρου (PAN) είναι δίκτυα υπολογιστών τα οποία χρησιμοποιούνται για μετάδοση δεδομένων, σύνηθες παράδειγμα είναι η σύνδεση ενός κινητού τηλεφώνου σε έναν υπολογιστή. Συνήθως επεκτείνονται λίγα μετρά γύρω από ένα σώμα. Επίσης με την χρήση της τεχνολογίας 6LoWPAN μπορούν να έχουνε πρόσβαση και στο Διαδίκτυο.
Στα ενσύρματα δίκτυα προσωπικού χώρου συγκαταλέγονται οι τεχνολογίες USB και Firewire.Ενώ στα Ασύρματα δίκτυα προσωπικού χώρου ( Wireless Personal Αrea Νetworks WPAN) συγκαταλέγονται οι τεχνολογίες Wireless USB, Bluetooth, Z-Wave, ZigBee, RuBee, DASH7, IrDA και NeuRFon.
Δείτε επίσης
Κατηγορία:Δίκτυα υπολογιστών
Πλατόν Πορέτσκι
Ο Πλατόν Σεργκέγιεβιτς Πορέτσκι (Платон Серге́евич Порецкий, 3 Οκτωβρίου 1846 – 9 Αυγούστου 1907) ήταν Ρώσος αστρονόμος, αλλά και μαθηματικός που ασχολήθηκε με τη λογική.
Ο Π.Σ. Πορέτσκυ γεννήθηκε στο Ελισάβετγκραντ, το σημερινό Κιροβοχράντ της Ουκρανίας. Αφού απεφοίτησε από το Πανεπιστήμιο του Χάρκοβο, εργάσθηκε στο Αστραχάν και στο Αστεροσκοπείο του Πούλκοβο.
Αργότερα, ως αστρονόμος στο Πανεπιστήμιο του Καζάν, ακολουθώντας τη συμβουλή του παλαιότερου συναδέλφου του, καθηγητή των μαθηματικών Α.Β. Βασίλιεφ (πατέρα του Νικολάι Α. Βασίλιεφ) να μελετήσει τα έργα του Τζωρτζ Μπουλ, ο Πορέτσκυ ανέπτυξε έναν «λογικό λογισμό» και με ειδικές «λογικές εξισώσεις» τον εφάρμοσε στη θεωρία των πιθανοτήτων. Με τον τρόπο αυτό επεξέτεινε και βελτίωσε το έργο των επιστημόνων της μαθηματικής λογικής Τζωρτζ Μπουλ, Γουίλιαμ Στάνλεϋ Τζέβονς και Ερνστ Σρέντερ, ανακαλύπτοντας τον νόμο των μορφών του Πορέτσκυ, δίνοντας την πρώτη γενική θεωρία της πρόδρομης και συνεπαγόμενης εξαγωγής συμπερασμάτων του Μπουλ, και βάζοντας τα θεμέλια για τη δουλειά του Άρτσι Μπλέικ στην κανονική μορφή Blake.
Ο Πορέτσκυ πέθανε στο Chernihiv, σε ηλικία 60 ετών.
Εξωτερικοί σύνδεσμοι
Κατηγορία:Ρώσοι αστρονόμοι Κατηγορία:Ρώσοι μαθηματικοί Κατηγορία:Αστρονόμοι του 19ου αιώνα Κατηγορία:Μαθηματικοί του 19ου αιώνα
Εσίβα του Ιμπελέν (απεβ. 1196)
Η Εσίβα, γαλλ. Eschiva d'Ibelin (1160 - 1196) από τον Οίκο του Ιμπελέν ήταν κόρη του κυρίου της Ράμλα και με τον γάμο της έγινε βασίλισσα της Κύπρου.
Βιογραφία
Ήταν η μόνη κόρη του Βαλδουίνου του Ιμπελέν κυρίου της Ράμλα και της Ριχίλδης του Μπετσάν.
Οικογένεια
Παντρεύτηκε τον Αμωρί των Λουζινιάν κοντόσταυλο της Ιερουσαλήμ, μετά βασιλιά της Κύπρου & Β΄ της Ιερουσαλήμ και είχε τέκνα:
Πηγές
Κατηγορία:Οίκος του Ιμπελέν
Σαρακήνα Θεσσαλονίκης
Πληθυσμός
Στην απογραφή του 2011, καταγράφηκαν 71 κάτοικοι.
Αξιοθέατα
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Ποιμενοχώρι Αχαΐας
Το Ποιμενοχώρι, γνωστότερο κυρίως με την προηγούμενη ονομασία του Μπουντουραίικα, είναι μικρό χωριό του Νομού Αχαΐας, και σύμφωνα με το Πρόγραμμα Καλλικράτης από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του Σχεδίου Καποδίστριας, ανήκε στον πρώην Δήμο Ωλενίας ως τμήμα του δημοτικού διαμερίσματος της πρώην κοινότητας Αγίου Νικολάου Κράλη. Πολύ κοντά του είναι η ΒΙ.ΠΕ. Πάτρας. Βρίσκεται ανάμεσα στα χωριά Κάτω Μαζαράκι και Καλαμάκι (Χαρμπιλαίικα) του πρώην Δήμου Ωλενίας ενώ κοντά του βρίσκονται και τα μικρά χωριά Αυγεραίικα και Κουνελαίικα.
Το χωριό βρίσκεται σε υψόμετρο 80 μέτρων.
Ιστορία
Η ονομασία του οικισμού πρόκειται για ανθρωπωνυμικό και πήρε το όνομά του από το επίθετο της οικογένειας Μπουντούρη, που κατοικεί στην περιοχή. Οι πρώτοι οικιστές του χωριού προέρχονται από τη Σάπια Βρύση, χωριό που είχε εγκαταλειφθεί ήδη πριν το 1920, ερχόμενοι αρχικά με τα κοπάδια τους τους θερινούς μήνες, γεγονός που οδήγησε σταδιακά στη δημιουργία μόνιμου οικισμού.
Με το ΦΕΚ της 16/10/1940 τα Μπουντουραίικα αναγνωρίζονται ως οικισμός και προσαρτώνται στην τότε κοινότητα Κραλίου. Με το ΦΕΚ 11Α της 24/01/1957 τα Μπουντουραίικα μετονομάζονται σε Ποιμενοχώρι.
Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Λοιπά στοιχεία
Κύρια δραστηριότητα των κατοίκων του είναι η κτηνοτροφία και η γεωργία (κυρίως οι αμπελοκαλλιέργειες). Οικογενειακά επίθετα που απαντούν σήμερα στο χωριό: Κλωνής, Λουζιώτης, Μητρόπουλος, Μπουντούρης, Χρυσανθόπουλος.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Ακουστική κατανόηση
Σύμφωνα με τη θεωρία του Piagget το μικρό παιδί αναπτύσσει τη γνώση για τον κόσμο γύρω του μέσα από ένα δομικό και ένα λειτουργικό μέρος. Πιο συγκεκριμένα, οι δομές γνώσης του δομικού μέρους, αρχικά, είναι σχήματα που αργότερα, καθώς το παιδί μεγαλώνει, μετατρέπονται σε νοητικές δομές ή αλλιώς λογικές πράξεις μέσω των διαδικασιών της αφομοίωσης και της συμμόρφωσης. Με την αφομοίωση το μικρό παιδί ενσωματώνει καινούριες πληροφορίες στα ήδη υπάρχοντα σχήματα και με τη διαδικασία της συμμόρφωσης τροποποιεί ορισμένα ήδη υπάρχοντα σχήματα και τα προσαρμόζει στις νέες καταστάσεις. Η γενικότερη αυτή διαδικασία αντιληπτικότητας του παιδιού για τον κόσμο σχετίζεται άμεσα και με την ανάπτυξη της γλώσσας. Σε κάθε επίπεδο της γλωσσικής ανάπτυξής του το παιδί εκφράζει σχέσεις, ταξινομήσεις και διαχωρισμούς που έχει προηγουμένως κατανοήσει. Η κατανόηση είναι οι πτυχές του κόσμου που μας περιβάλλει (Frank Smith), είναι η ικανότητά μας να συσχετίζουμε καινούρια πράγματα με αυτά που ήδη γνωρίζουμε, που ήδη έχουμε μάθει. Μαθαίνουμε να μιλάμε επειδή αναπτύσσουμε την ικανότητα κατανόησης του προφορικού λόγου.
Πιο συγκεκριμένα, το βρέφος κατακτά αρχικά το φωνολογικό υποσύστημα της γλώσσας, διακρίνοντας και κατανοώντας λεπτές διαφορές ανάμεσα στα φωνήματα. Στη συνέχεια ,στην ηλικία περίπου των τριών ετών, το μικρό παιδί έχει κατανοήσει την χρήση γραμματικών κανόνων μιας γλώσσας και εμπλουτίζει τον προφορικό του λόγο με άρθρα, προθέσεις, συνδέσμους, βοηθητικά ρήματα και αντωνυμίες, ενώ μέχρι την ηλικία των πέντε χρόνων του παρατηρείται ραγδαία ανάπτυξη του λεξιλογίου του και επομένως σημασιολογική ανάπτυξη στον προφορικό του λόγο. Τέλος, αναπτύσσεται η πραγματολογία, το υποσύστημα της γλώσσας που αφορά την επικοινωνία των ατόμων. Τα παιδιά σε αυτή τη φάση καλούνται να επικοινωνήσουν με τους γύρω τους χρησιμοποιώντας τον προφορικό λόγο, έτσι ώστε να παράγεται νόημα, κατανοητό από την μεριά του ακροατή. Από έρευνες των Berninger και Αbbott το 2010 έχει προκύψει το συμπέρασμα ότι η ομιλία και η ακουστική κατανόηση είναι δύο διαφορετικά συστήματα της γλώσσας που όμως εμφανίζουν υψηλή αλληλεξάρτηση.
Παραπομπές
Κατηγορία:Αντίληψη
Μαϊκέλ Καϊθέδο
Ο Μαϊκέλ Καϊθέδο Σάντσεθ (γεννήθηκε στην Ίνκα (Βαλεαρίδες Νήσοι), στις 21 Ιουνίου 2003 ) είναι Ισπανός επαγγελματίας καλαθοσφαιριστής. Έχει ύψος 1,99 μέτρων, παίζει στη θέση του σούτινγκ γκαρντ και αυτή τη στιγμή παίζει στην ομάδα της Μπαρτσελόνα του Ισπανικού Πρωταθλήματος (Liga ACB).
Σταδιοδρομία
Γεννημένος στην Ίνκα (Βαλεαρίδες Νήσοι), είναι γιος Κολομβιανού πατέρα και Ισπανίδας μητέρας, είναι σούτινγκ γκαρντ που εκπαιδεύτηκε στις νεανικές κατηγορίες της Ρόκα δελ Βαγιές και ΚΜ Γκρανογέρς, πριν πάει στη Μπαρτσελόνα.
Τον Δεκέμβριο του 2020, επιλέχθηκε Πολυτιμότερος Παίχτης (MVP) του Αντίντας Νεξτ Γκενερέισον της Βαλένθια μετά από έναν πολυτελή τελικό στον οποίο είχε βαθμό αξιολόγησης 37.
Την περίοδο 2020-21, ήταν μέλος της Μπαρτσελόνα "B" της 2ης Ισπανίας (Liga LEB Plata) και ενάλλασσε προπονήσεις και συμμετοχές με την πρώτη ομάδα.
Στις 9 Ιανουαρίου 2021, έκανε την πρώτη συμμετοχή του για τη Μπαρτσελόνα στο πρωτάθλημα (Endesa League) απέναντι στην ΜΠΑΞΙ Μανρέσα, και έγινε ο πέμπτος νεότερος παίκτης που το έκανε σε ολόκληρη την ιστορία του τμήματος των Μπλαουγκράνα. Ο παίκτης από τις Βαλεαρίδες έπαιξε 3 λεπτά και 16 δευτερόλεπτα. Ο παρθενικός αγώνας του στην Ευρωλίγκα πραγματοποιήθηκε την 7η αγωνιστική της περιόδου 2021-22, στον αγώνα με τη Μακάμπι Τελ Αβίβ, παίζοντας μόλις 21 δευτερόλεπτα στον αγώνα. Το πρώτο του καλάθι σε αυτή τη διοργάνωση ήρθε δύο μέρες αργότερα, με κάρφωμα στο παιχνίδι με την Μπασκόνια, σε έναν αγώνα όπου ξεπέρασε τα δέκα λεπτά.
Διεθνή πορεία
Το 2019 έπαιξε στο Ευρωπαϊκό Πρωτάθλημα Παίδων, το οποίο κατέκτησε, σημειώνοντας 21 πόντους στον τελικό με τη Γαλλία.
Εξωτερικοί σύνδεσμοι
Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Πρωταθλήματος Ισπανίας Κατηγορία:Ισπανοί καλαθοσφαιριστές
Δρακόντιο Θεσσαλονίκης
Πληθυσμός
Στην απογραφή του 2011, καταγράφηκαν μόλις 230 κάτοικοι.
Αξιοθέατα
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Παλαιοκερασιά Αιτωλοακαρνανίας
Η Παλαιοκερασιά είναι ακατοίκητο ορεινό χωριό στην Περιφερειακή Ενότητα Αιτωλοακαρνανίας με υψόμετρο 859 μέτρα, το οποίο βρίσκεται σε απόσταση 25 χλμ. ΒΑ. από το Αγρίνιο. Ως οικισμός αναφέρεται επίσημα το 2001 να απογράφεται στο τότε Τοπικό Διαμέρισμα Κερασέας του δήμου Παναιτωλικού. Σύμφωνα με το πρόγραμμα Καλλικράτης μαζί με τον Μαλεβρό, την Παλαιοκαρυά και την Κερασιά αποτελούν την τοπική κοινότητα Κερασέας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 δεν έχει μόνιμους κατοίκους.
Νησσίδες
Οι νησσίδες ή ανατίδες (επιστημονική ονομασία Anatidae) είναι μεγάλη οικογένεια πτηνών της τάξεως χηνόμορφα. Περιλαμβάνει τις πάπιες, τις χήνες και τους κύκνους, συνολικώς 43 γένη με συνολικώς 174 περίπου είδη, από τα οποία τα 27 είδη συναντώνται και στην Ελλάδα.
Μέλη της οικογένειας συναντώνται σε όλες τις ηπείρους της Γης εκτός της Ανταρκτικής. Οι νησσίδες μπορούν να επιπλέουν και να κολυμπούν στο νερό, και μερικές να καταδύονται σε μικρά βάθη. Είναι γενικώς φυτοφάγα και μονογαμικά πουλιά, ενώ μερικά είδη είναι αποδημητικά. Λίγα είδη έχουν εξημερωθεί από τον άνθρωπο, ενώ πολλά άλλα είναι κυνηγετικά θηράματα. Πέντε είδη έχουν εξαφανισθεί από το 1600 μέχρι σήμερα και αρκετά άλλα απειλούνται με εξαφάνιση.
Περιγραφή και οικολογία
Οι νησσίδες είναι πτηνά με ευρύ σώμα και μακρύ λαιμό. Τα είδη που καταδύονται έχουν πιο στρογγυλευμένο σώμα. Το μικρότερο είδος είναι η μικρή πάπια Nettapus coromandelianus, που έχει μήκος 26,5 cm και ζυγίζει μόλις 164 γραμμάρια, ενώ το μεγαλύτερο είναι ο αμερικανικός κύκνος Cygnus buccinator, που έχει μήκος 183 cm και ζυγίζει 17,2 κιλά. Οι πτέρυγες είναι βραχείς με μυτερά άκρα και υποστηρίζονται από ισχυρούς μύες, ενώ τα πόδια είναι επίσης κοντά και ισχυρά, ευρισκόμενα πολύ πίσω στο σώμα (τόσο πιο πολύ όσο πιο υδρόβιο είναι το είδος). Σε συνδυασμό με το σχήμα του σώματος η θέση των ποδιών μπορεί να καθιστά το περπάτημα στην ξηρά αδέξιο, αλλά οι νησσίδες είναι καλύτεροι βαδιστές από άλλα υδρόβια πτηνά και θαλασσοπούλια (π.χ. βουτηχτάρια, ρινοτρυπόµορφα). Τα δάκτυλα των ποδιών ενώνονται μεταξύ τους με μεμβράνες στα περισσότερα είδη, αλλά λίγα είδη, όπως η χήνα της Χαβάης, έχουν χάσει αυτό το χαρακτηριστικό. Τα ράμφη αποτελούνται από μαλακή κερατίνη επικαλυπτόμενη από ένα λεπτό και ευαίσθητο στρώμα δέρματος. Στα περισσότερα είδη το ράμφος τείνει να είναι πεπλατυσμένο και περιέχει οδοντωτά μικρά ελάσματα ιδιαιτέρως καλοσχηματισμένα στα είδη που τρέφονται φιλτράροντας το νερό.
Τα πούπουλα των νησσιδών δημιουργούν ένα υδατοστεγές περίβλημα χάρη σε ειδικά έλαια που εκκρίνονται από αδένες στο δέρμα. Πολλές πάπιες φυλετικό διμορφισμό, με τα αρσενικά να έχουν εντονότερα χρώματα από τα θηλυκά (ή αντίστροφα, όπως στην πάπια του παραδείσου). Οι κύκνοι και οι χήνες όμως δεν εμφανίζουν διαφορές πτερώματος ανάμεσα στα δύο φύλα. Οι νησίδες παράγουν ποικιλία ήχων ανάλογα με το είδος, με το θηλυκό να έχει συχνά βαθύτερη φωνή από το αρσενικό.
Οι ενήλικες νησσίδες είναι γενικώς φυτοφάγα πουλιά, που καταναλώνουν διάφορα υδρόβια φυτά, αλλά μερικά είδη τρέφονται και με ψάρια, μαλάκια ή υδρόβια αρθρόποδα. Το γένος πρίστης είναι κυρίως ιχθυοφάγο και τα είδη του διαθέτουν οδοντωτά ράμφη που βοηθούν στη σύλληψη της λείας τους. Σε μερικές νησσίδες τα μικρά καταναλώνουν αρκετά ασπόνδυλα, αλλά καθίστανται αποκλειστικά φυτοφάγα όταν ενηλικιώνονται.
Αναπαραγωγή
Οι νησσίδες αναπαράγονται γενικώς εποχικά και είναι μονογαμικά πτηνά. Το ποσοστό μονογαμίας ποικίλλει από είδος σε είδος: πολλές από τις μικρότερες πάπιες διατηρούν τον δεσμό τους μία μόνο εποχή αναπαραγωγής και βρίσκουν καινούργιο ταίρι το επόμενο έτος, ενώ οι μεγαλύτεροι κύκνοι, οι χήνες και κάποιες πάπιες διατηρούν το ίδιο ταίρι επί αρκετά χρόνια, ακόμα και επί όλη τους τη ζωή σε μερικά είδη. Ωστόσο υπό συνθήκες διαβιώσεως που επάγουν το ζευγάρωμα με άλλα πουλιά εκτός του μόνιμου συντρόφου, αυτό γίνεται πολύ συχνά στις νησσίδες, σε τουλάχιστον 55 είδη που ανήκουν σε 17 διαφορετικά γένη. Οι νησσίδες έχουν πέος, ένα χαρακτηριστικό που εμφανίζει μόλις το 3% του συνολικού αριθμού ειδών των πτηνών. Τα περισσότερα είδη νησσιδών έχουν προσαρμοσθεί στο να ζευγαρώνουν μόνο πάνω στο νερό.
Οι νησσίδες κατασκευάζουν απλές φωλιές με όποιο υλικό βρίσκουν πρόχειρο εκεί κοντά, συχνά όμως τις επιστρώνουν εσωτερικώς με πούπουλα που τραβούν από το στήθος του θηλυκού. Στα περισσότερα είδη τα αβγά τα επωάζει αποκλειστικά το θηλυκό. Τα μικρά γεννώνται αρκετά ανεπτυγμένα ώστε να μπορούν να τραφούν από μόνα τους σχεδόν αμέσως μετά την εκκόλαψή τους. Σε ένα είδος, τη μαυροκέφαλη πάπια, παρατηρείται ο «ανατροφικός παρασιτισμός», δηλαδή αυτή η πάπια γεννά τα αβγά της στις φωλιές άλλων ειδών πτηνών (γλάρων και φαλαρίδων). Η επιβίωση του συγκεκριμένου είδους εξαρτάται από αυτή τη συμπεριφορά, καθώς ποτέ δεν μεγαλώνει το ίδιο τα μικρά του, ενώ άλλα είδη πάπιας περιπτωσιακά αφήνουν αβγά τους στις φωλιές ζευγών του ίδιου είδους, ενώ παραλλήλως επωάζουν άλλα δικά τους στις δικές τους φωλιές.
Σχέση με τον άνθρωπο
Οι πάπιες, οι χήνες και οι κύκνοι έχουν πολιτισμική όσο και οικονομική σημασία για τον άνθρωπο, με πολλά είδη πάπιας να έχουν επωφεληθεί από τη σύνδεσή τους με αυτόν. Ωστόσο κάποιες νησσίδες είναι επιβλαβείς για τις ανθρώπινες γεωργικές καλλιέργειες ή αποτελούν φορείς ζωονόσων, π.χ. της γρίπης των πτηνών.
Από το έτος 1600 μέχρι σήμερα, 4-5 είδη πάπιας έχουν εξαφανισθεί εξαιτίας ανθρώπινων δραστηριοτήτων, ενώ ημιαπολιθωμένα υπολείμματα αποδεικνύουν ότι οι άνθρωποι προκάλεσαν αρκετές άλλες εξαφανίσεις ειδών τους ήδη από την προϊστορία. Σημερά πολλά άλλα είδη νησσιδών θεωρούνται απειλούμενα. Τα περισσότερα από τα εξαφανισθέντα είδη κατοικούσαν μόνο σε νησιά (συχνά μόνο σε ένα νησί) και οι μικροί πληθυσμοί τους τα καθιστούσαν ευάλωτα. Η εξέλιξή τους σε απομονωμένα νησιά χωρίς επικίνδυνους θηρευτές είχε ως αποτέλεσμα να χάσουν τις συμπεριφορές προστασίας από θηρευτές, ακόμα και την πτητική τους ικανότητα, οπότε ήταν εύκολη λεία σε ανθρώπους κυνηγούς και σε εισαχθέντες θηρευτές. Εξαφανίσεις και δραστικές μειώσεις πληθυσμών άλλων ειδών μπορούν να αποδοθούν στην απώλεια ενδιαιτήματος και στον υβριδισμό με εισαχθέντα είδη πάπιας (π.χ. η εισαχθείσα από την Αμερική Oxyura jamaicensis «κατέβαλε» τη λευκοκέφαλη πάπια στην Ευρώπη). Πολλές κυβερνήσεις και περιβαλλοντικές οργανώσεις, ακόμα και κυνηγετικοί σύλλογοι, έχουν αναλάβει σημαντικές δράσεις για την προστασία των άγριων ειδών πάπιας, όπως προστασία και δημιουργία ενδιαιτημάτων, νομική προστασία και προγράμματα εκτροφής σε αιχμαλωσία.
Συστηματική και ταξινομική
Η ελληνική ονομασία νησσίδες προέρχεται από την αρχαία ελληνική ονομασία της πάπιας, νήσσα. Η λατινική και επιστημονική ονομασία της οικογένειας (Anatidae) προέρχεται από τη λατινική λέξη anas, που σημαίνει επίσης «πάπια», και εισάχθηκε για πρώτη φορά από τον Βρετανό ζωολόγο Γουίλιαμ Έλφορντ Λητς σε έναν οδηγό στα εκθέματα του Βρετανικού Μουσείου ) Το ποια είδη ανήκουν στην οικογένεια αμφισβητείται ελάχιστα, αλλά οι σχέσεις των υποοικογενειών και φυλών της μεταξύ τους δεν έχουν κατανοηθεί επαρκώς, με τη συστηματική της να βρίσκεται σε ρευστή κατάσταση. Οι υποοικογένειες που αναφέρονται παρακάτω είναι απλώς ένας από αρκετούς προταθέντες τρόπους οργανώσεως των πολλών ειδών των νησσιδών.
Αν και μια ολοκληρωμένη επισκόπηση των νησσιδών, που να ενοποιεί όλα τα υπάρχοντα δεδομένα σε μία στέρεη φυλογενετική, απουσιάζει ακόμα, οι αιτίες για τη σύγχυση που προκαλούν διαφορετικά δεδομένα είναι γνωστές: Καθώς αποδεικνύει το ανακαλυφθέν στην Ανταρκτική απολίθωμα Vegavis από την ύστερη Κρητιδική περίοδο, οι νησσίδες αποτελούν μία απο τις αρχαιότερες ομάδες ανάμεσα στα σύγχρονα πτηνά και οι πρώτοι απευθείας πρόγονοι των νησσιδών, παρά το ότι δεν ανακαλύφθηκαν ακόμα απολιθώματά τους, μπορούν να θεωρηθούν ως σύγχρονοι με τους μη ιπτάμενους δεινόσαυρους. Η μακρά σε διάρκεια εξέλιξη και οι αλλαγές από τον έναν τρόπο ζωής στον άλλο, απέκρυψαν πολλές πλησιομορφίες, ενώ οι απομορφίες είναι προφανώς συχνές εξαιτίας παράλληλων εξελίξεων.
Εναλλακτικώς, οι νησσίδες μπορεί απλούστερα να θεωρηθεί ότι αποτελούνται από τρεις υποοικογένειες (ουσιαστικά τις πάπιες, τις χήνες και τους κύκνους), οι οποίες εμπεριέχουν τις παρακάτω ομάδες ως φυλές, με την υποοικογένεια των χηνών Anserinae να περιλαμβάνει και τις δενδροκυκνίνες.
Υποοικογένειες και γένη
thumb|16 είδη νησσιδών σε [[γραμματόσημα της Λευκορωσίας του 1996]] thumb|right|[[Βουβόκυκνος]] right|thumb|Αρσενική [[Βαρβάρα (πτηνό)|βαρβάρα]] thumb|right|Αρσενική [[αγριόπαπια]] thumb|right|250px|Ζεύγος από [[Βουκεφάλα (πτηνό)|βουκεφάλες (το αρσενικό στα δεξιά)]]
thumb|right|Η σπάνια πάπια [[Asarcornis, μονοτυπικό γένος μη κατατασσόμενο σε υποοικογένεια]] thumb|right|Η αμερικανική «πάπια του δάσους» (Aix sponsa)
Προϊστορικά είδη της Χαβάης
thumb|upright|Η «πάπια με χαίτη» είναι το μόνο σωζόμενο είδος του γένους [[Chenonetta]] Από ημιαπολιθωμένα οστά που ανακαλύφθηκαν στη νήσο Καουάι της Χαβάης είναι γνωστά δύο αινιγματικά είδη, τα οποία κατατάχθηκαν στην οικογένεια των νησσιδών. Η ορνιθοπανίδα της Χαβάης περιελάμβανε τους προγόνους των χηνών του γένους Branta και τους απογόνους τους, καθώς και τα μόα-νάλο, όπως αναφέρθηκε παραπάνω. Τα δύο ακόλουθα πτηνά, αν και με βεβαιότητα αποτελούν νέα είδη, δεν μπορούν να ταξινομηθούν σε υπάρχον γένος, ούτε καν σε υποοικογένεια. Το γεγονός ότι το Καουάι είναι το αρχαιότερο γεωλογικώς από τα μεγάλα νησιά της Χαβάης, και συνεπώς τα είδη του ίσως να έχουν εξελιχθεί σε απομόνωση επί σχεδόν 10 εκατομμύρια έτη (από την ύστερη Μειόκαινο εποχή), δεν βοηθεί στον προσδιορισμό των συγγενειών τους:
Παρόμοια, η Branta rhuax από τη Μεγαλόνησο της Χαβάης, όπως και ένα τεράστιο χηνοειδές είδος από τη νήσο Οάχου, είναι γνωστά μόνο από πολύ ελλιπή, και στην πρώτη περίπτωση ημικατεστραμμένα, θραύσματα οστών. Το πρώτο είδος έχει υποτεθεί ότι ήταν ταδορνίνη, αλλά αυτή η υπόθεση απορρίφθηκε γενικώς εξαιτίας της φθοράς του υλικού και βιογεωγραφικών λόγων. Ωστόσο η «μακροπόδαρη χηνόπαπια» του Καουάι υποδεικνύει τη δυνατότητα μιας παλαιότερης παρουσίας των ταδορνινών στο αρχιπέλαγος της Χαβάης.
Απολιθώματα
Το «αρχείο απολιθωμάτων» των νησσιδών είναι εκτεταμένο αλλά πολλά προϊστορικά είδη δεν είναι δυνατόν να αποδοθούν ομοφώνως σε σημερινές υποοικογένειες για λόγους που αναφέρονται στην αντίστοιχη ενότητα. Στη συνέχεια αναφέρονται τα πλέον χαρακτηριστικά απολιθωμένα γένη.
Δενδροχηνίνες (Dendrocheninae) – ένας πιο εξελιγμένος συγγενής των Dendrocygna ή πρόγονος των Oxyurini που μοιάζει στις Dendrocygninae. Αν αυτή η υποοικογένεια εκληφθεί ως μη εξαφανισμένη, μπορεί να ταξινομηθεί σε αυτή το γένος Malacorhynchus.
thumb|255x255px|Σκελετός μαύρου κύκνου (Cygnus atratus) στο Μουσείο Οστεολογίας ([[Οκλαχόμα Σίτι, ΗΠΑ)]] Χηνίνες
Ταδορνίνες
Νησσίνες
Oxyurini
Υποθετικά ή αμφισβητούμενα απολιθωμένα γένη νησσιδών είναι τα εξής: